**05.05.2015. ДОДАТНА ОБЈАШЊЕЊА 02-404-68/15:**

1. **Питање:** Како можете доделити пондере за докторе наука а исте нисте навели у кадровским условима на страни 7?

**Одговор:** На страни 7 конкурсне документације се налазе додатни услови које понуђач мора да испуни како би учествовао у конкретној јавној набавци. Број доктора наука није обавезан за понуђаче па се зато ни не налази у додатним условима кадровског капацитета, већ су коришћени само као критеријум како би Наручилац извршио лакши одабир понуда. Конкурсну документацију смо урадили у свему према Закону о јавним набавкама, па сходно томе према члану 85. ЗЈН услови за учешће из чл 75 и 76 ЗЈН не могу бити одређени као елементи критеријума, али број и квалитет ангажованих кадрова могу бити (чл 85, тачка 14 ЗЈН).

1. **Питање:** Молимо да појасните да ли сте мислили на докторе медицинских наука и из којих области треба да су бранили докторску дисертацију?

**Одговор:** С обзиром да је предмет набавке: „Услуге здравстеног прегледа запослених“ подразумева се да то буду доктори медицинских наука. Нисмо навели из које области су морали да изврше докторску дисертацију, како би понуђачима оставили више простора и могућности за формирање својих понуда, па сходно томе узимају се у обзир све наведене гране медицине у конкурсној документацији.

1. **Питање:** Да ли наведени доктори наука обављају прегледе запослених с обзиром на њихово посебно вредновање у склопу оцене економски најповољније понуде?

**Одговор:** Нама је у односу на досадашње искуство јако битан квалитет услуге. Као што је наведено на страни 8. Конкурсне документације, сви запослени за које се доставе докази о радном ангажовању су дужни да врше прегледе, али као и што је наведено у Одговору бр 1, понуђачи нису у обавези да имају докторе наука.

1. **Питање:** На страни 23 и 24 Спецификација услуга стоје тражене услуге од редног броја 1 до редног броја 21 и стоји укупан број запослених 180.

Молимо Вас да тачно напишете:

* Колики је број жена
* Колики је број мушкараца
* Колики је број професионалних возача
* Колики је број запослених који подлежу прегледе за рад са монитором

**Одговор:** На страни 24 конкурсне документације у напомени стоји да се Наручилац не обавезује на извршење свих прегледа, већ ће запослени урадити прегледе са списка услуга по сопственим потребама. Стваран број жена или мушкараца није од важности јер се заправо ни не зна колико ће запослених урадити прегледе, као што се ни не зна коју услугу из пакета услуга ће одабрати. На запосленом остаје да сам одлучи које све прегледе жели да изврши.

* Број професионалних возача је 7.
* На запосленом остаје да сам одлучи које све прегледе жели да изврши. Укупан број запослених је 180.
1. **Питање:** Да ли се за возаче професионалце поред лекарског прегледа за управљање моторним возилом ради и систематски преглед исто и за оне који раде са монитором?

**Одговор:** Као што смо већ навели у Одговору број 4, на страни 24 конкурсне документације у напомени стоји да се Наручилац не обавезује на извршење свих прегледа, већ ће запослени урадити прегледе са списка услуга по сопственим потребама. На запосленом остаје да сам одлучи које све прегледе жели да изврши.

1. **Питање:** Зашто у кадровским капацитетима није наведен ПСИХОЛОГ када је за преглед истог законски обавезан приликом издавања лекарског уверења за возаче професионалце?

**Одговор:** Према члану 76 ЗЈН, Наручилац сам задржава право да у конкурсној документацији одређује додатне услове за учешће у поступку јавне набавке, под условом да ти услови не дискриминишу понуђаче и да су у логичкој вези са предметом набавке, што смо ми и учинили. Психолог није наведен у доказивању додатних услова кадровског капацитета приликом издавања лекарског уверења из разлога што се подразумева да понуђач који извршава лекарске прегледе возача има регистровану грану псхологије.